Hai tres meses que marchei de Corea
e pasei o mellor verán da miña vida en Nova York con…
Kitty, queda raro.
Posas aí toda intensa, introspectiva.
Saca a foto e cala, LJ.
- Vou afogar co vapor dos sumidoiros. - Tranquila.
Si, xusto así, que natural.
Así, coma se nada.
Vaia!
Irradias espontaneidade, miña nena.
A ver como quedou a publicación.
Quieta aí. E esa man?
Coñeciches unha rapaza no brunch e non mo contaches?
Ha ser a miña outra man.
Mi madriña, Kitty.
- Queres poñer celoso a Min Ho. - Non.
Claro que si!
Xa lle viches o Insta.
Cada noite de festa nunha cidade distinta.
E case non falamos.
Quero que vexa que o meu verán é tan incrible coma o seu.
Mesmo se o pasaches secándome as bágoas?
Se miña irmá me necesita, aí quero estar.
Vas arranxar as cousas con Peter, seino.
Pode ser.
Non sei. As nosas vidas non son compatibles agora mesmo.
El traballa en California,
pero tódalas editoriais están aquí en Nova York.
Por sorte para ti, cando publiques o libro escribirás onde queiras.
Con tres capítulos xa me tes enganchada.
- Kitty! - Se non queres que o lean,
non o deixes a simple vista nun caixón pechado.
E tiña que comprobar se de verdade es boa escritora
para axudarme coa admisión da NYU.
Díxenche que che ía gustar a NYU.
Tiñas razón.
Igual que teño razón eu co de Peter.
Se entro na NYU e vós volvedes e decidides vivir xuntos,
podo vir cear tódolos domingos á noite.
Ti tranquila.
De 0 a 10, canto me botarás de menos?
Vou gozar de volver ter espazo persoal.
Se sempre estás con agarimos!
Estiráchesme os zapatos con esas gadoupas.
Só calzo media talla máis.
Talla e media como mínimo.
Voute botar de menos un 12, Kitty.
Verte vivir tantas cousas novas
e ir descubrindo onde queres ir á uni…
En fin, é xusto o que precisaba este corazón.
E pase o que pase con Min Ho,
é importante que lle dediques tempo a descubrir quen es ti.
Aproveita o último curso.
Aproveitareino.
Último curso. Incrible.
Quero facer tantas cousas antes de marchar da KISS…
Seino. Por iso che teño un agasallo de despedida.
- Encántanme os agasallos! - Claro!
Non te arrepintas de nada, lémbrao todo.
Grazas, irmá.
A @THEREALM!NHO GUSTOULLE A PUBLICACIÓN
E non lle ía gustar!
LJ ten razón, teño que aproveitar cada momento.
Farei unha lista do solpor do último ano.
En Portland, a tradición do último ano é ver o amencer do primeiro día
e xuntarse para o último solpor antes da graduación.
A lista do solpor é o que queres facer antes de que remate o ano.
Encántame!
E que tes, amais do amencer de mañá?
Está en progreso.
Pero quero decidir en que uni matricularme,
pasar un Chuseok coa miña familia coreana.
Xa dicía eu se non saïamos nós.
E quero ter unha conversa con Soon Ja só en coreano.
Merda, Soon Ja non. A imo-halmoni.
- Iso. - Non chamamos os maiores polo nome.
A min podes chamarme Jiwon, agás durante as clases.
Non creo que vaias ser profe aquí. E a encargada da resi!
Iso convérteme nunha nepocurmá?
Que graciosa.
Kitty, é patético que estea nerviosa?
Non sei, é que sempre vivín coa halmoni.
Telo controlado.
E tesme a min de apoio.
Grazas, Kitty.
É bo saber que nos apoiamos.
Vou revisar o temario outra vez. Vémonos logo?
Annyeonghee-gah-seh-yo! Espera, non! Annyeonghee-geh-seh-yo.
Dixéchelo ben á primeira. Actualízame co da lista.
O que me leva…
ó tema máis urxente da lista:
abandonar este limbo amoroso e definir a relación.
E asinala con outro bico digno de película.
Ola, Covey.
Xa cría que non volveriamos compartir fuso horario.
Eu aínda non o creo.
Devezo por saber como che foi o verán.
E eu devezo por contarcho.
- Vaia pallaso… - Meu?
Como esquecer esa moto!
Marius!
Non sei quen é este, pero estragounos o momento.
Xa chegas así de dramático?
Adoro as entradas ó grande, xa o sabes.
Ola!
Marius, preséntoche a Kitty.
- Ola. - A ex de Dae. A estadounidense.
Faciades videochamadas durante horas.
E mudácheste aquí. A Acosadora de Seattle.
A Acosadora de Portland.
Pero ninguén me chama así.
Xa non.
Un pracer coñecer a rapaza que causou tal impresión entre os meus amigos.
- Kitty e eu iamos… - Morro de ganas
de reunir os Catro Xinetes. É o último ano, meu.
E agora estou solteiro. Que trema Seúl!
Pero teño que ducharme. Ábresme o cuarto, tío. Si?
Por favor? Grazas.
Si, claro.
Úneste?
Señorita Covey!
Que ten que facer unha
para ter un momentiño romántico sen que a interrompan?
Ola, alédome moito de…
Seguimos sen dar apertas. Entendido.
Grazas por aceptarme, profesor. Estou emocionada co último ano.
- Teño moitos plans. - Como centrarse nos estudos, espero.
Para estar no último curso, fáltalle moitísimo nivel.
Que? Se nin comezaron as clases.
Como estudante de intercambio tiña menos esixencias.
Agora tamén terá que cumprir os nosos requisitos de graduación.
Pero voume graduar, non?
Aínda pode poñerse ó día se recupera algunhas clases,
como a optativa de cultura coreana.
A matrícula ábrese á medianoite. Un consello?
Apure.
As doadas énchense axiña.
Bicáchela e logo pasaches o verán rodeado de belezas?
Foi complicado.
Perdemos o trato con Yisoo e agora vou sempre tras de Eunice.
E Kitty pasou todo o verán publicando fotos en Nova York.
Con mozos e mozas.
Pois a min paréceme que estás libre.
É que tecnicamente Kitty e mais eu aínda non…
Marius.
Que pasa! Ese Dae!
Que ledicia verte.
- Marius. - Q!
Véxote ben.
O mesmo digo. Estiveches indo ó ximnasio?
Os adestradores da USC son duros.
Mellor me será irme afacendo antes do primeiro ano.
- É oficial? - Si, aceptáronme!
Vou ser un troiano!
Hai que loitar!
- Parabéns! - Grazas!
- Xenial, colega. - Mira para nós.
A banda está de volta, tíos.
Que máis perdín?
Polo de agora vin que Min Ho está totalmente comprometido…
co seu traballo.
Que gracioso.
- Que bo. - E o resto?
Eu saio con Jin, estamos moi contentos.
Non estiven máis feliz na vida.
Xenial. Teño ganas de coñecer o novo mozo do meu compañeiro de cuarto.
Xa falei con Dae e vou compartir cuarto con el.
Non te preocupes por iso.
Paso o día de malas se non durmo ben. Necesito a ventá do oeste.
Sen problema.
Hai que pasalo ben esta noite. Que pensastes?
Eu teño unha idea.
Poderiamos ver o amencer antes de arrincar o último curso.
Sabes que? Sería marabilloso, Covey.
Xa, pero se queremos comezar ben o ano,
o mellor será apropiarnos da sala sénior e montar un festón.
É a festa de benvida da facultade.
Tódolos profesores…
Estarán na outra punta do campus.
Ti si que montas festa, bro!
Soa case perfecto.
Dixen "case".
Pero tamén iremos ver o amencer, claro.
Si, pode ser. A ver…
Eu non vos son moito de madrugar, pero xa iremos vendo.
- Kitty, vas rebentar a pantalla. - Invito a todos ó amencer do último ano.
A Marius parécelle parvo o plan? El si que é parvo.
Como me chafa así o plan?
Con Marius todo é Marius.
Daríame igual, pero Min Ho tamén está a todo dar con el.
Pensei que quería definir a relación
e agora está en plan: "Ti si que montas festa, bro!"
Mira, a Marius acábaslle por coller o gusto.
Non é que eu o probase. Nada diso. Que?
Conta, conta.
Vale.
Marius e eu enleámonos en segredo durante o segundo curso…
cando el tiña moza.
Seino. Non estou orgulloso.
E Jin non sabe nada.
E os dous estamos moi ben dende que me foi visitar ós Ánxeles.
- Non digas nada, porfa. - Non direi nada,
pero non podes vivir con este tipo.
Non cedas, que cambie de cuarto.
Iso farei.
Ben. Eu tampouco cederei e conseguirei o meu demo de amencer.
YURI: NON PODO IR Ó AMENCER. XA CHE CONTAREI.
Como é posible?
Non vas volver á KISS no noso último curso?
Kitty, intenteino. Vale?
Miña nai e eu apenas podemos pagar o piso.
Atopou uns cinco millóns de wons que agochara meu pai
e a matrícula son 20 millóns. Tócame ir á pública.
E se vendemos algunha cousa?
A miña roupa?
Non!
É o que me queda da miña vida de antes.
Non é verdade. Tesme a min e ás túas amigas.
Só é roupa. Que máis che ten?
Pero ti coñécesme o máis mínimo?
Yisoo, Valentino, Chanel?
Se o vendemos, conseguimos os 15 millóns que che faltan.
Podes pagar este semestre e ata volver á residencia.
Teño unha cama libre.
Non. Aínda que quixese vender a roupa, que non quero…
tería que pagar a matrícula antes de mañá
e tardariamos horas en anunciar todo isto en liña.
Marius, o amigo insoportable de Min Ho, celebra unha festa esta noite.
Monta unhas festas lendarias!
O que ti digas. O tema é montar a feira de Yuri.
Publicámolo en Insta e virán todos.
Yuri, ti elixes: ou as amigas ou a roupa.
Imos adiante. Vai ser un éxito.
Temos que falar.
Cambia de cuarto con Dae.
Xa sabía eu que ías ir por aí.
Podes dicirmo directamente.
Somos amigos. Ou iso pensaba eu.
Tes razón.
Podes cambiar de cuarto con Dae?
Tan difícil foi?
Pero non. Prefiro vivir contigo.
Creo que tiñamos algo moi especial, non cres?
Xa vexo. Jin é celoso?
Non tería por que.
Cal é o problema logo?
Moi ben.
Kitty! Agarda!
Axúdoche.
De cintura para arriba non tes forza.
- Non abres nin os tarros. - Que cabaleiroso.
Polo que vin en Instagram,
pasaches un verán xenial en Manhattan.
Pasei, si.
E ti tamén de festa polo mundo adiante.
Si, pero era por traballo.
Pois collícheslle o tranganillo.
Pero agora que volvemos, temos que centrarnos noutras cousas.
Que me vas contar.
Á parte de lidar con Eunice, teño que estudar.
Xa.
Polo menos vas camiño de graduarte.
Sabías que hai unha optativa de cultura coreana?
Si. De onde pensas que sae o "K" de KISS?
É un requisito básico.
Elixe Medios Coreanos. Só é ver pelis.
Marius e eu démola o primeiro ano. Aproba ata un parvo.
Daquela pégalle a el.
Dálle tempo. Acabarache caendo ben.
Si, coma unha patada no cu.
SALA SÉNIOR
CAFETERÍA KISS
Non.
Traga! Traga! Traga!
MAPA SÉNIOR DA KISS
Dálle aí, meu!
Encántanme os postos de roupa.
E este ten a mellor de Yuri.
Esta noite temos que sacar cartos para que Yuri estude e viva connosco.
Dis que viva connosco, en plan connosco?
Si. Paréceche ben?
Pero só se sacamos cartos dabondo. Imos pola metade.
- Teño desconto de amiga e familia? - Non.
Sinto que teñas que recorrer a isto.
Non pasa nada.
Só son cousas.
Cando pides polas botas?
Nin de broma. Non teñen prezo. Non están á venda.
Só cousas, non?
Son un modelo vintage de Yisoo.
Sobrevivín grazas a elas o ano pasado cando mandaron a Juliana fóra.
Min Ho, ven tomar o noso famoso chopo flamexado.
Esta noite non bebo. Teño que ir ver o amencer.
Un chopo tampouco te vai matar, home.
Non podo. Paso. Pero grazas.
Chopo, chopo, chopo!
Non!
Chopo, chopo, chopo!
- Veña logo. - Si!
Por que están todos obsesionados co tipo este?
- Falaches do cuarto coa patada no cu? - Falei.
Intenteino, vale?
Pero púxose todo sedutor e… estaba mollado.
Tanto ten.
Non pasa nada. Montar un espectáculo só chamará a atención
e non quero que Jin saiba do noso.
Jin quérete, Q. Cóntallo. Non deixes que este abusón te manipule.
- Gáñalle a Marius coas súas armas. - Tes razón.
- É que… - Son o mellor, meu!
…é a miña debilidade.
- Pero a miña non. - Kitty.
Nunca perdo! A quen lle toca?
A min.
Kathy, ti xogas ó beer pong?
Xogo. Queres facelo máis interesante?
Se che gaño, mudas de cuarto e deixas a Q tranquilo dunha vez.
Podemos falar?
Si, claro.
Non sabía que che importaba tanto onde dorme Q.
Ben. E se gaño eu, cancélase o amencer do último ano.
Trato feito. Colócaas ti.
Mira, eu…
Non sei. É que…
Creo que é mellor que o saibas.
Marius e eu tivemos algo. Perdoa por non contarcho antes.
Enténdoo. Marius é moi intenso, pero véxolle o atractivo.
- É cousa do pasado? - Abofé.
Estou contigo. Só te quero a ti.
Veña.
Tócache, Kathy!
Chámome Kitty.
Aínda me faltan 500 000!
Encántame esta canción!
- Oe, Madison. - Que?
Queres as botas?
As que non tiñan prezo?
Son túas…
por 600 000.
Douche 500 000.
Váleme.
Si!
É a túa, Kitty.
O último ano depende disto.
- Kitty! - Merda.
Ben xogado, Kathy.
Cancelouse o amencer do último ano.
Que ganas de durmir toda a mañá.
Que raios é isto, Kitty?
Vin o do posto de Yuri e decidín pasarme,
pero non esperaba ver a menores bebendo no campus.
É moi grave, vou ter que informar.
Non, Jiwon. Suplícocho. Déboche a vida.
Pídesme que poña o meu traballo en perigo.
Non ías ser o meu apoio?
Non. Tes razón. Perdoa.
Douche cinco minutos antes de volver aquí con Lee,
pero é a primeira e última vez que te libro dunha así.
Non te tratarei mellor por ser da familia. Entendido?
Entendido.
Grazas.
Vén o director Lee! Vannos pillar!
Que? E ela que sabe?
Hai que marchar!
Miña curmá é mestra. Viu o da venda de roupa.
E fúcheslle co conto.
Está claro que foi casualidade.
Só temos cinco minutos.
RESIDENCIA LESTE CAMPUS DA KISS
Kitty! A onde vas?
Á cama. Foi un día de merda.
Espera!
A onde vas? Fala comigo.
Volvín á KISS con ganas de aproveitar o ano.
Fixen unha lista do que quero facer antes de que sexa tarde,
pero nin empezaron as clases e xa saíu todo mal.
Vou atrasada nas clases. Jiwon ódiame.
Marius estame botando do grupo e arruinoume o amencer.
- E ti… - Eu? Que pasa comigo?
Para empezar, botaches o verán de festa con bandas de rapazas.
Non vin que quedases na casa chorando por min.
E agora que volvemos, só che interesa saír con Marius.
Marius é un vello amigo.
Estaba emocionado por volver.
E eu tamén. É o noso último ano.
Exacto! Xa comezou a conta atrás.
Queres saber a verdade?
Pasei o verán pensando unha e outra vez no bico da praia,
soñando con ter outro bico de película contigo.
Ata o puxen na miña estúpida lista do solpor.
É o noso último ano xuntos, Min Ho.
Estaba emocionada por pensar que ti e mais eu podiamos ter algo.
Creo que me equivoquei.
Con todo.
Fixen unha lista de desexos para o último curso.
Ata agora, só levei decepcións.
E a maior é que por fin estou no mesmo fuso horario ca Min Ho,
pero semella que nos separa un océano.
A matrícula!
Non.
Non! Xa non quedan prazas?
Só quedan en Literatura Coreana.
As desgrazas nunca veñen soas.
YURI: KITTY, ESTÁS ESPERTA?
VÉMONOS NO TELLADO. BULE!
Veña, Min Ho quere ensinarche algo.
Que pasou?
Ola!
Non tiña nin idea?
Organizou o meu amencer do último ano.
Adiviña quen volve á KISS.
- Non pode ser! - Pode!
Moitas grazas.
Non chegaría ó último ano sen ti.
Juliana! Madison!
Xa temos a nosa cuarta compañeira.
Vas vivir coa túa ex?
Non vai ser raro para nada.
Tranquila. Estou ben.
Yuri.
Un agasallo de benvida.
Merqueillas a Madison.
Venderíamas polo dobre, pero sei o importantes que son para ti.
Moitas grazas.
O único que necesito son amigos coma ti e Kitty.
- Grazas. - De nada.
Véxote fresco para botares toda a noite esperto.
Cambia o cuarto con Dae.
Non cho volvo repetir.
Vaia. Moi ben.
Se non podes estar ó meu carón
sen que se derrube a túa relación, cámbiome.
Xa llo contei todo a Jin.
Non hai problema.
Xenial, Q.
Que curioso.
E como reaccionou a esa fotiño especial
que me mandaches este verán?
Sabes? A do…
- Cala. - Ah.
Todo non llo contaches.
Kitty ten razón.
Es un abusón.
Non te me achegues.
Alucino con que fixeses isto.
Quería axudarche a riscalo da lista.
É o mínimo para que vexas canto me importas.
Impórtoche?
Que parva es.
Mira.
Esquécete desta noite e de Marius.
Esquécete das parvadas de Instagram.
Que saibas que non estiven con ninguén este verán.
Eu tampouco.
E a verdade
é que quero ser ese rapaz da lista que che dá un bico de película.
Non cepillei os dentes e teño pelos de tola. Non o imaxinaba así.
BICO ÉPICO CON MIN HO
E ser o teu mozo estaría nesa lista?
Podería estar.
Pois podes riscar esa tamén.
Un toque de menta non che viña mal.
Cala a boca!
Atención.
Quero que brindemos por Kitty e a súa incrible idea do amencer.
Polo último ano!
Lara Jean díxome que aproveitase o meu último curso.
Non te arrepintas de nada, lémbrao todo.
Tiña razón. E teño a sensación de que este ano será inesquecible.
Seica estás de volta en Seúl.
Encantaríame verte. E sei que Min Ho tamén.
Pero escoita…
O noso colega meteuse nunha lea
e esperaba que lle puideses botar unha man.
Grazas, Gigi. Vaise volver tolo cando saiba que estás en Seúl.
Ben. Vémonos, si?
Si.
BASEADA NA PERSONAXE DE JENNY HAN
Subtítulos: Abraham Díaz López